b'\n_START_ARTICLE_\nIvan Raoul Petraliphas\n_START_PARAGRAPH_\nI\xc5\x8dann\xc4\x93s (Ioannis) Komnenos Raoul Doukas Angelos Petraliphas (\xe1\xbc\xb9\xcf\x89\xce\xac\xce\xbd\xce\xbd\xce\xb7\xcf\x82 \xce\x9a\xce\xbf\xce\xbc\xce\xbd\xce\xb7\xce\xbd\xcf\x8c\xcf\x82 \xe1\xbf\xac\xce\xb1\xce\xbf\xcf\x8d\xce\xbb \xce\x94\xce\xbf\xcf\x8d\xce\xba\xce\xb1\xcf\x82 \xe1\xbc\x8c\xce\xb3\xce\xb3\xce\xb5\xce\xbb\xce\xbf\xcf\x82 \xce\xa0\xce\xb5\xcf\x84\xcf\x81\xce\xb1\xce\xbb\xce\xaf\xcf\x86\xce\xb1\xcf\x82) bio je gr\xc4\x8dki plemi\xc4\x87. \xc5\xbdivio je tijekom vladavine cara Mihaela VIII. Paleologa._NEWLINE_Njegovo se ime mo\xc5\xbee kroatizirati kao Ivan Komnen Raul Duka An\xc4\x91eo Petralifas.\n_START_SECTION_\n\xc5\xbdivotopis\n_START_PARAGRAPH_\nIoannis je bio sin plemi\xc4\x87a Aleksija Raula (\xe1\xbc\x88\xce\xbb\xce\xad\xce\xbe\xce\xb9\xce\xbf\xcf\x82 \xe1\xbf\xac\xce\xb1\xce\xbf\xcf\x8d\xce\xbb) i njegove \xc5\xbeene, koja je bila ne\xc4\x87akinja cara Ivana III. Duke Vataca (\xce\x99\xcf\x89\xce\xac\xce\xbd\xce\xbd\xce\xb7\xcf\x82 \xce\x93\xce\x84 \xce\x94\xce\xbf\xcf\x8d\xce\xba\xce\xb1\xcf\x82 \xce\x92\xce\xb1\xcf\x84\xce\xac\xcf\x84\xce\xb6\xce\xb7\xcf\x82). Ioannis je bio brat Izaka i Manuela, koji je bio epinkernes._NEWLINE_Tijekom vladavine cara Teodora II. Laskarisa Rauli su jako patili jer je on volio ljude \xe2\x80\x9eskromna podrijetla\xe2\x80\x9c. Mnogim plemi\xc4\x87ima su bila oduzeta prava._NEWLINE_Nakon \xc5\xa1to je plemi\xc4\x87 Mihael postao car, on je u\xc4\x8dinio I\xc5\x8dann\xc4\x93sa protovestiariosom._NEWLINE_1259. Mihael je poslao I\xc5\x8dann\xc4\x93sa s Ivanom Paleologom i Aleksijem Strategopoulosom u Makedoniju.\n_START_SECTION_\nObitelj\n_START_PARAGRAPH_\nI\xc5\x8dann\xc4\x93s je o\xc5\xbeenio plemkinju Teodoru Paleolog, a ona mu je rodila Irenu i Anu._NEWLINE_Irenin je mu\xc5\xbe bio Konstantin Paleolog (sin Mihaela VIII.) te je I\xc5\x8dann\xc4\x93s bio predak kraljice Marije Paleolog.'